Bob Iger Sahkan Marvel Studios Memiliki Kuasa Penuh Keatas Karakter X-Men, Fantastic Four & Deadpool
Semasa mengumumkan Pendapatan Suku Tahunan Disney, CEO Disney Bob Iger telah mengesahkan bahawa kesemua harta intelek Fox Marvel yang terdiri daripada X-Men dan Fantastic Four, kini secara rasminya berada dibawah pentadbiran dan kuasa mutlak Marvel Studios. Ini termasuklah karakter Deadpool, walaupun peminat-peminat sebelum ini mahu ia kekal dibawah bumbung studio Fox kerana tidak mahu kehilangan status sebagai filem adiwira “R-rated” Setakat ini, Bob Iger tidak menyebut sebarang rancangan mengenai bagaimana karakter-karakter tersebut akan dimasukkan dalam MCU. Peminat mungkin boleh menantikan perkembangan lanjut mengenai perancangan Marvel Studios terhadap karakter-karakter Fox Marvel semasa sesi panel D23 yang bakal berlangsung tidak lama lagi. Jadi kepada peminat-peminat Marvel, adakah anda tidak sabar melihat Marvel Studios menghidupkan kembali karakter-karakter Fantastic Four dan X-Men? kongsikan pendapat anda.